
НАЦИОНАЛНО СДРУЖЕНИЕ

НА ОБЩОПРАКТИКУВАЩИТЕ ЛЕКАРИ В БЪЛГАРИЯ -

ЧЛЕН НА АСОЦИАЦИЯТА НА ЛЕКАРИТЕ ПО ОБЩА/ФАМИЛНА МЕДИЦИНА ОТ ЮГОИЗТОЧНА ЕВРОПА

======================================================

1407 София, бул. Н. Вапцаров № 17-21, ет.2, ап. 5

За контакти: 08866 145 89, тел./факс 868 28 94

 e-mail: nsoplb@mail.bg  http://www.nsoplb.org
До Членовете на НСОПЛБ

СТАНОВИЩЕ

на УС и НС на НСОПЛБ 

относно предлагания от НЗОК чрез РЗОК договор за авансово отпускане на финансови средства

Уважаеми колеги,

Считаме този договор за правен абсурд, а предлагането му за подписване - за порочен акт, който създава неяснота и въвежда в заблуждение изпълнителите на медицинска помощ, по следните причини:

1. Съгласно принципите на облигационното право, авансово заплащане на определена услуга се дължи преди началото на извършване на услугата.

2. Плащането в рамките на определения в договора срок 01-31.01.2007 г., трябва да се разглежда не като авансово, а като текущо и то в пълния размер. Срокът на договора е от 01.01.2007 г. и по логиката на закона финансовите средства следва да бъдат предоставени преди тази дата.
3. Формулирането на термина «авансово отпускане» в този документ е нонсенс. Авансирането е вид предплащане, а отпускането на финансови средства е вид кредитиране. Комбиниацията от двата термина съдържа противоречиви понятия и говори за неяснота на целите, които този договор си поставя.
4. Не е определен критерият, по който се заплаща само 90 % от стойността на 100% извършената от изпълнителя по договора дейност за съответния период.

Предлагаме БЛС да потърси административно-правна отговорност от лицата, изготвили и наредили предлагането на този документ.

04.02.2007 г.




Д-р Л. Киров...............................

гр. София





(Председател на НСОПЛБ)

